ცვილის პალმა

ცვილის პალმა, ცეროქსილონი () — პალმების გვარი. აერთიანებს 12 (ზოგი წყაროთი — დაახლოებით 20) სახეობას. გავრცელებული არიან ანდების შუამთის სარტყლის ტყეებში, ზღვის დონიდან 3000 მეტრამდე, კოლუმბიიდან და ვენესუელიდან პერუსა და ბოლივიამდე. მათი ხისებრი დაუტოტავი წერწეტა „ღეროები“ სიმაღლით 30 მეტრამდეა, ზოგიერთი სახეობისა — 60 მეტრამდე; ისინი დაფარულია ცვილის მოთეთრო სქელი ფენით და მარმარილოსგან გამოქანდაკებულს ჰგვანან; ვარჯი შედგება ფრთული გრძელყუნწიანი ფოთლებისგან. ნაყოფი წითელი წვნიანი კურკიანაა. ამ გვარის ყველაზე ცნობილი სახეობებია ანდების ცვილის პალმა (C. alpinum, C. andicola) და კინდიოს ცვილის პალმა (C. quindiuense). იყენებენ ცვილის მისაღებად.

 სქოლიო 

კატეგორია:პალმები